google/wiki40b huggingface dataset:
Elisabeth Kübler-Ross

Bakgrunn

Under andre verdenskrig tok hun som tenåring del i flyktninghjelparbeidet i Zürich og besøkte senere også dødsleiren i Majdanek. Hun tok medisinsk utdanning fra universitetet i Zürich i 1957. I 1958 kom hun til USA, der hun videreutdannet seg til psykiater.

Karriere

Elisabeth Kübler-Ross begynte sitt arbeide omkring døden og dødsprosessen som psykiater på et sykehus i New York. Hun arbeidet der for å humanisere pleien av alvorlig syke og døende. Kübler-Ross' arbeide skulle etterhvert stadig mer dreie seg om den såkalte «nær-døden opplevelsen» og hun skal ha intervjuet tusentalls pasienter med livstruende tilstand for å kartlegge deres opplevelser i nærheten av døden.

Kübler-Ross-modellen

Kübler-Ross-modellen sier at når en person står foran døden eller andre ekstreme, fryktutløsende endelikt (som personen ser det), så kommer han eller hun å oppleve en rekke følelsesmessige faser: fornektelse, sinne, forhandling, depresjon og aksept. Denne hypotesen presenterte Kübler-Ross i boken On Death and Dying (1969), som var inspirert av hennes arbeide med døende pasienter.

Senere engasjement i dødsspørsmål

I den senere del av sitt yrkesaktive liv ble Kübler-Ross stadig mer innrettet mot åndelige spørsmål og arbeidet som foreleser og workshop-leder for å hjelpe mennesker til å komme over det hun kalte utestående problemer («unfinished business»). Hun deltok også i debatten omkring hiv og aids. Hun skapte ikke hospice-pleien, men hun var en sterk talskvinne for denne form for pleie i livets sluttfase.
I sitt omfattende intervjuarbeide kunne Kübler-Ross ikke unngå å støte på mengder av fortellinger om «nær-døden-opplevelser». Hun foreleste og deltok i debatten også på dette området.
Moro Islamic Liberation Front

Moro Islamic Liberation Front (MILF) er en aktiv islamsk bevegelse i de sørlige Filippinene. Området kalles Bangsamoro av MILF og omfatter den sørlige delen av Mindanao, Sulu-øygruppa, Palawan, Basilan og de nærliggende øyene – omkring en tredel av Filippinene totalt. 12 millioner muslimer lever i dette området, i tillegg til 8 millioner andre.
Temba. Kapp-Kapp-Kairo

Innhold

Åpningen av Nordkapp-veien gjorde det mulig å kjøre fra Europas nordligste punkt til Afrikas sydspiss. Filmen skildrer en reise med bil fra Nordkapp til Afrikas sydspiss og opp igjen til Kairo. Den er en reportasje fra 1950-tallets Afrika slik Melle opplevde verdensdelen under reisens gang. Gunnar Melle tilbakela en strekning på 54 000 km og besøkte 40 land i løpet av reisen.
Psykisk helse (blad)

Psykisk helse er et blad (tidsskrift) som blir utgitt av Rådet for psykisk helse. Bladet kommer ut fem ganger i året, og har et opplag på 11 000. Redaktør for bladet er Cathrine Th. Paulsen.
Stortingets Fredsforening

Stortingets Fredsforening var en forening i Stortinget som ble stiftet i 1890 med Viggo Ullmann som formann, sammen med Cornelius Bernhard Hanssen. Fredsforeningen ble med i den Den interparlamentariske union i 1891, der de var representert med to styremedlemmer, tross at unionsoppløsningen enda ikke var realisert.  Andre samtidige fredsforeninger var det Venstre-initierte Norges Fredslag (1885) samt Kvindenes Fredsforening av 1894.
Reichskommissariat Turkestan

Territorial planlegging

Rosenbergs plan for provinsen inkluderte sovjetrepublikkene Kasakhstansk SSR, usbekisk SSR, turkmensk SSR, tadsjikisk SSR og kirgisisk SSR. Befolkningen i området var ikke homogent av tyrkisk etnisitet (spesielt Tadsjikistan som i hovedsak er av iransk opprinnelse, og innbyggerne snakker i hovedsak persisk), men de deler den samme religionen (islam). Planen var at provinsen også skulle inkludere territoriene Altaj, Tatarstan og Basjkortostan, på bakgrunn av at de deler samme religion og etnisitet. Noen kilder nevner også en mulig inkludering av Mari El og Udmurtia, selv om befolkningen i disse områdene var av uralsk herkomst.
Sørlanet

Sørlanet var en frivillig ungdomsorganisasjon som arrangerer datatreffet med samme navn hvert år. Sørlanet er en del av Hyperion og registrert som frivillig organisasjon i Brønnøysundregisteret. Arrangementet ble sist holdt i 2016, og ble avlyst i 2017 etter at organisasjonen slet med å finne en passende idrettshall til datatreffet.

Historikk

Datatreffet Sørlanet ble for første gang arrangert av Fritidsetaten Øst i høstferien 2009 med 500 deltakere. I 2010 satt man opp antallet deltakere til 800, som på sett og vis gjorde arrangementet for stort for Fritidsetaten. Det ble søkt om ekstra driftstilskudd til arrangementet, men søknaden falt igjennom.
En egen interesseorganisasjon ble opprettet av tidligere medlemmer, med sikte om å arrangere Sørlanet som en selvstendig organisasjon. Høsten 2011 ble det første selvstendige arrangementet arrangert, og organisasjonen er i gang med planlegging av sitt andre.
Arrangementet ble i mange år holdt i Gimlehallen idrettshall, men måtte i 2016 flytte til Torridal Ungdomsskoles idrettshall, da idrettsetaten i Kristiansand valgte å prioritere et nytt idrettsarrangement fremfor datatreffet. I 2017 valgte styret å avlyse arrangementet, da de ønsket et sentrumsnært LAN - og den eneste hallen som var ledig var Sørlandshallen (som ble for dyr).
Peter Lykke-Seests filmografi

Peter Lykke-Seests filmografi
Michthisoma

Utseende

En nokså liten, avlang, brunsvart trebukk. Oversiden er fint og tett punktert. Antennene er tynne og litt lengre enn kroppen. Hodet er nokså stort, så bredt som pronotum, avrundet firkantet med ganske små fasettøyne. Pronotum er avrundet sekskantet, bredere enn langt, med en bakoverrettet tann midt på hver side. Dekkvingene er litt rundede og hvelvede, beina er kraftige med tykke lår.

Utbredelse

Arten lever i det sørøstlige USA (Nord-Carolina, Georgia).
Miranda July

Personlig

July er gift med filmregissøren Mike Mills. Sammen har de sønnen Hopper.
Elsa Morante

Biografi

Hun var oppvokst i Roma, datter av den jødiske lærerinnen Irma Poggibonsi fra Modena, og sicilianeren Francesco Lo Monaco. Stefaren het Arturo Morante. En av Elsas fire brødre, Marcello (1916–2005), ble også forfatter og var far til medisinprofessor Silvia Morante (1954–) og skuespilleren Laura Morante (1956–). 
I 1930-årene skrev Elsa korte fortellinger og hadde innlegg i barneblad. Frem til 1937 var hun delvis samboer med en eldre mann. I 1937 traff hun den halvt jødiske forfatteren Alberto Moravia (1907–90), og tilbrakte perioder på Capri utenfor Napoli sammen med ham. De giftet seg i 1941, det samme året som hun utga novellesamlingen Il gioco segreto (det hemmelige spillet). I 1950-årene hadde hun et hemmelig forhold til den romerske filmskaper Luchino Visconti (1906–76). Hun var også venn med Pier Paolo Pasolini (1922–75). 
Frem til et selvmordsforsøk i 1983, bodde Morante alene i Roma med sine to katter og en husholderske. Morante døde på et sykehjem i 1985. Da NRK viste Luigi Comencini sin filmatisering av Historien i 1989, uttalte Jan E. Hansen at Morante ville vise at «historiske og individuelle plan bare griper over i hverandre på destruktive premisser, nesten aldri på fruktbare».

Forfatterskap

Etter forfatterdebuten med novellesamlingen Il gioco segreto i 1941 ga hun ut romanen Menzogna e sortilegio (løgn og hekseri) i 1948.
I 1957 utga hun romanen L'isola di Arturo, som handler om om en gutt på Procida, naboøya til Capri. For dette verket ble hun tildelt Premio Strega. Da Hans Braaruds oversettelse til norsk ble utgitt i 1959, skrev Kjell Askildsen i en anmeldelse i VG at romanen var «stram og intens», om enn noe ordrik. 
I hjemlandet var Elsa Morante noe kontroversiell på grunn av sin kritikk av kirken, og i et intervju med norske VG i 1963 uttalte hun at «—Italia er i dag verdens mest ureligiøse land». I det samme intervjuet fortalte hun også at hun etter separasjon fra Moravia i 1961 fortsatte å reise til utenlandet sammen med ham.  
I 1974 kom romanen Historien ut på norsk i Signe Marie Sannes' oversettelse. Anmelderen Elsa Askeland omtalte den norske utgaven som så lojal mot originalspråket at det var skjemmende, selv om fortellingen om Ida, en romersk lærerinne under den andre verdenskrig, var «varm og vidunderlig».  
I 1982 ga Morante ut romanen Aracoeli, der hovedpersonen er en forlagsmann ved navn Manuel som leter etter moren Aracoeli.
Sea Launch

Sea Launch (på norsk «Sjøoppskyting») er et internasjonalt, privat konsortium for oppskyting av romfarkoster med hovedbase i Long Beach i California. Sea Launch driver med satellittoppskyting fra flytende plattformer til havs. Fordelene med flytende oppskytingsplattformer fremfor faste baser er at en kan flytte oppskytingene til det stedet som gir den beste oppskytingsbanen og slik spare drivstoffkostnader.
Sea Launch begynte som et samarbeid mellom det daværende norske konsernet Kværner og selskap i Russland, Ukraina og Sambandsstatene. I 2007 eide Aker Kværner 20 % av Sea Launch, mens amerikanske Boeing Commercial Space eier 40 %. Russiske RKK Energija eier 25 % mens de resterende 15 % av SDO Yuzhnoye / PO Yuzhmash fra Ukraina. Selskapet er registrert på Caymanøyene.
Hemilia

Utseende

Middelsstore, litt avlange, blankt svarte gullbasser. Oversiden er temmelig kraftig punktert. Fasettøynene er runde og nokså utstående. Hodet er noe forlenget forover, "snuten" er bred med avrundede hjørner, knapt innbuktet i midten. Dekkvingene har tydelige lengdefurer.

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Madagaskar.
Ståle Kleiberg

Bakgrunn

Kleiberg er utdannet filolog fra Universitetet i Oslo, med musikk, allmenn litteratur og nordisk i fagkretsen. I tillegg har han diplomeksamen i komposisjon fra Norges musikkhøgskole og komposisjonsstudier i England.
Ståle Kleiberg har forsket på fransk og norsk musikk fra 1900-tallet, og på tysk musikk fra andre halvdel av 1700-tallet. Han er medredaktør i Norges musikkhistorie.

Musikalsk virke

Requiem for the victims of Nazi persecution ble urfremført i Nidarosdomen i 2002. Det inneholder i tillegg latinske messeledd, dessuten nye tekster skrevet av den skotske poeten og dramatikeren Edwin Morgan.
Verket ble fremført i Washington National Cathedral 11. september 2004, minnedagen for terrorangrepene i New York og Washington. Verket ble også oppført 1. september 2008, på minnedagen for Hitlers angrep på Polen.
Requiem er omtalt i et eget kapittel i boken Memento Mori av den amerikanske musikologen Robert Chase. Det inngår i en trilogi med symfonien Klokkeskjæret og orkesterverket Lamento: Cissi Klein in memoriam. Sistnevnte verk er skrevet til minne om den jødiske piken Cissi Klein fra Trondheim, som omkom i Auschwitz i 1943.
Flere av Kleibers verker har en litterær tilknytning. I 1981 skrev han en sangsyklus med Haugtussa-sanger, med utgangspunkt i Garborgs verk. Komposisjonen Rosevinduet for 12 instrumenter og resitatør, er dels inspirert av Gabriel Kiellands kunstverk i Nidarosdomen, dels av Stein Mehrens dikt til samme. Han har også skrevet korverk for blandet kor til Wergelands dikt Efter tidens leilighed og Til min Gyldenlak.
I 2015 ble Mass for Modern Man urfremført i Nidarosdomen som Olavsfestdagenes åpningskonsert, og fikk sin tyske premiere i Münchner Dom i november samme år. Hans opera-oratorium David and Bathsheba høstet også stor anerkjennelse ved urfremføringen i Nidarosdomen   i 2008, og er siden fremført i flere land. 2Ls Blu-Ray- og SACD-utgivelse av verket ble nominert til amerikansk Grammy i klassen Best Opera Recording. I tillegg til omfattende arbeid i oratorie- og operasjangeren har Kleiberg også komponert for kammerformatet; et eksempel på dette virket er 2L-utgivelsen Mezzotints fra 2015.

Æresbevisninger

Kleiberg fikk Fartein Valen-stipendet i 1999  og ble valgt til årets komponist av Trondheim symfoniorkester for sesongen 2000–2001.
Kleiberg er nominert til Grammy-prisen to ganger: i 2009 for albumet Treble and Bass, med Trondheim Symfoniorkester og solistene Marianne Thorsen på fiolin og Göran Sjölin på kontrabass; og i  2013 for Trondheim Symfoniorkesters innspilling av operaen David and Bathsheba.
I 2018 ble han tildelt Musikkforleggerprisen som årets opphaver innen klassisk/samtidsmusikk for verket Mass for Modern Man.
Hurzuf

Hurzuf eller Gurzuf (ukrainsk og russisk: Гурзуф) er en småby og et feriested på svartehavskysten av Krim i Ukraina. Stedet er nå innenfor Jaltas rajon, ca 11 km nordøst for Jalta sentrum.
Byen hadde i 2001 et folketall på 8600 innbyggere.
Hurzuf er en av Krims eldste bosettinger. Bysantinerne bygde festningen Gursuvita her på 500-tallet. Langt senere ble Hurzuf en krimtatarsk landsby; så sent som i 1805 var befolkningen bare på 179 - alle krimtatarer. Kort etter år 1800 ble landsbyen oppdaget som reisemål og feriested av russisk aristokrati. Den første til å bygge landsted her (1808-1811) var den franskfødte hertug de Richelieu; han anla også et eksotisk hageanlegg rundt sin herskapsbolig. I 1820 tilbragte den russiske dikter Aleksander Pusjkin tre uker i Hurzuf. Den russiske forfatter Anton Tsjekhov hadde en datsja, et lite hus,  her under hans såkalte Jalta-tid. Ballettmester Marius Petipa døde her.
Den eurasiske region av World Organization of the Scout Movement har sitt hovedkvarter her.
Flemming Haraldsen

Flemming Haraldsen (født 19. november 1989) er en norsk fotballspiller som spilte for Sarpsborg 08 Fotballforening til og med sesongen 2009. Han spiller per 2012 for Ullerøy IL.
Martine Engebretsen

2012/13

I Ungdomssbirken 2012 i september kom Engebretsen på annenplass i UK14-klassen, bak Mathilde Myhrvold. Hun vant Kollmila 2012 i november.
Hovedlandsrennet 2013 ble arrangert i Savalen i mars, og hun vant her 15-årsklassen. Oslo kom på annenplass i jentestafetten i dette hovedlandsrennet. I Ungdomsstafetten (4 × 3,75 km) i Holmenkollen kom hun på tredjeplass sammen med Oslos lag.
Etter skisesongen vant hun enrundesløpet under Sognsvann Rundt Medsols i mai, og hun kom på annenplass i UngdomsBirken i juni.

2013/14

Engebretsen deltok i ungdomsmesterskapet i friidrett 2013 (UM) i september 2013, der hun representerte IK Tjalve. Her deltok hun på 2000 meter, og kom på fjerdeplass med tiden 6:49,52.
I Hovedlandsrennet 2014 på Gåsbu vant hun sprinten, som var i fristil. Hun deltok også i Skarverennet 2014 i april og kom på syvendeplass i 15-16-årsklassen, der Tiril Liverud Knudsen vant.

2014/15

Hun kom på tredjeplass i norgescupåpningsrennet på Lygna i januar 2015. Hun ble tatt ut til nordisk juniorlandskamp, som telte som nordisk mesterskap, i Örnsköldsvik i februar, der hun vant sprinten foran Emma Thalin og Johanna Hagström, begge fra Sverige. Hun kom i tillegg på åttendeplass på 5 km fri teknikk. I mars deltok hun i Junior-NM på ski 2015, der hun vant 3,75 km klassisk stil og kom på fjerdeplass på stafetten sammen med Oslos 1. lag.
Hun kom på annenplass sammenlagt i norgescupen i langrenn 2014/15 i klassen kvinner 17 år, bak Mathilde Myrvold.

2015/16

Hun kom på fjerdeplass i 18-årsklassen i Lysebotn opp, og hun vant sprinten under Blinkfestivalen 2015, som er en rulleskifestival.
Hun deltok i Vinter-OL for ungdom 2016, der hun fikk to medaljer. På sprinten fikk hun bronse, bak Johanna Hagström og Julia Petrova. I øvelsen kombinert stafett, der to langrennsløpere, to skihoppere og én kombinertløper utgjorde et lag, fikk Norge sølv, der hun deltok sammen med Anna Odine Strøm, Marius Lindvik, Einar Lurås Oftebro og Vebjørn Hegdal. I tillegg deltok hun i langrennscross, der hun kom på femteplass.

2018/19

Hun kom på andreplass i lagsprint med lagkamerat fra Heming IL, Astrid Uhrenholdt Jacobsen, under NM del 2.
Friidrett under Sentralamerikanske og karibiske leker 1954

Friidrett under Sentralamerikanske og karibiske leker 1954. Friidrett var en av flere sporter i de sjuende sentralamerikanske og karibiske leker som ble arrangert i Mexico by i Mexico i perioden 5. til 20. mars 1954. Det var sjuende gangen som friidrett var med i de sentralamerikanske og karibiske leker. Det var tjueåtte øvelser, tjueen for menn og sju for kvinner. Cuba ble beste nasjon med åtte gullmedaljer foran Panama med seks.
Telefunken

Firmaets historie

Helt på begynnelsen av 1900-tallet arbeidet det to grupper forskere i Tyskland for å utvikle metoder for overføring av meddelelser trådløst.  Den ene gruppen arbeidet for AEG, den andre for Siemens. Etter som disse firmaene begynte å strides om patentrettigheter, ble blant annet keiser Wilhelm II bekymret for utviklingen. Keiseren var særlig opptatt av radioteknikk i forbindelse med oppbygging av en slagkraftig tysk marine. Etter sterke påtrykk ble patentene overlatt til det nyetablerte firmaet Gesellschaft für drahtlose Telegraphie m. b. H.. «Telefunken» ble i starten brukt som et varemerke for firmaet. 
Firmaet skiftet den 17. april 1923 navn til Telefunken, Gesellschaft für drahtlose Telegraphie. I løpet av andre verdenskrig var Telefunken en ledende leverandør av radarutstyr.
Paramussardia

Levevis

Disse billene har larver som lever i død ved.

Utbredelse

Slekten er kjent fra Sør-Afrika og Madagaskar.
Fonna Opp 2016

Motbakkeløpet Fonna opp 2016 ble arrangert 28. juli 2016. Dette var den fjerde utgaven av Fonna Opp.
Løypa er ca 5,3 km og har 650 høydemeter.
Bouvet (selskap)

Tjenesteområder

Bouvet leverer et tjenestespekter som består av rådgivning, systemutvikling, systemintegrasjon, teknisk infrastruktur, prosjektledelse, digital kommunikasjon, brukeropplevelser, reklametjenester og kurs. Bouvet leverer tjenester til virksomheter i både offentlig og privat sektor.

Historie

Grunnstammen i Bouvet kommer fra de to norske selskapene Mandator AS og Cell Network AS, som fusjonerte i 2001 og tok navnet Cell Network. I 2002 kjøpte et investeringsselskap 100% av aksjene i Cell Network. Selskapet fikk samme høst navnet Bouvet.
Selskapet ble notert på Oslo Axess den 15. mai 2007, med tickeren BOUVET. 30. november 2010 ble Bouvet notert på hovedlisten på Oslo Børs.
I 2010 ble Olavstoppen opprettet som et datterselskap av Bouvet ASA. Datterselskapet har som mål å tilby internett-, intranett- og portalløsninger i tett samarbeid med Bouvet Rogaland. Navnet Olavstoppen er inspirert av Olavtoppen som er det høyeste punktet på den norske øyen Bouvetøya.

Kontorer

Bouvet har ti kontorer i Norge (Oslo, Sandvika, Sandefjord, Skien, Arendal, Kristiansand, Stavanger, Haugesund, Bergen og Trondheim) samt tre kontorer i Sverige (Borlänge, Stockholm og Örebro).
Polo

Polo (persisk: چوگان‎, chōwgān) er en lagsport som spilles hvor spillerne rir på hester og målet er å score mål mot et annet lag. Spillerne scorer mål ved å slå en ball gjennom motsatt lags mål ved hjelp av en lang kølle. Hvert lag består av fire spillere med deres hester, innendørs består hvert lag av tre spillere. Spillet pågår i perioder på syv minutter, kalt «chukkas». Et spill har vanligvis seks «chukka», men kan og bestå av fire eller åtte «chukka».
Polo er et gammelt spill, og det er mulig det oppsto i Iran for 2500 år siden. Britene tok opp polo på midten av 1800-tallet, det var en typisk sport for overklassen og offiserer. 
I dag spilles polo i over 77 land. Argentina har avlet frem en egen hesterase, spesielt egnet for polo, Raza Polo Argentino. Polo var med på det olympiske programmet under fem sommer-OL, første gang i 1900 i Paris og siste gang var i 1936 i Berlin.
Blind Willie McTell

Liv og virke

McTell ble født i Thomson i Georgia i USA. Han var fra fødselen av blind på det ene øyet, og synet på det andre øyet ble borte i løpet av barndommen.
Sine første innspillinger gjorde McTell i 1927 for Victor Records i Atlanta. De neste to tiårene turnerte han over hele USA og gjorde innspillinger under en rekke forskjellige navn for flere plateselskaper. Musikken hans var en form for country-blues som hadde trekk både fra den rå bluesen fra Mississippideltaet og den mer forfinede varianten på USAs østkyst.
I 1934 giftet han seg med Ruth Kate Williams, for ettertiden bedre kjent som Kate McTell. De to spilte sammen både på scenen og i flere innspillinger. I 1939 utdannet hun seg til sykepleier, og fra 1942 levde de atskilt.
Artister som Jack White (The White Stripes, The Raconteurs, The Dead Weather), Kurt Cobain (Nirvana) og Bob Dylan har nevnt McTell som en inspirasjonskilde, og Allman Brothers Band har spilt inn «Statesboro Blues».
I 1981 ble McTell innlemmet i Blues Hall of Fame.
Svensk mesterskap på rulleski 2018

Svensk mesterskap på rulleski 2018 ble arrangert i Helsingborg 6. og 7. juli og i Nybro 1. og 2. september 2018.
SM del 1 bestod av sprint og 15/20 km fellesstart fristil, og del 2 fristil individuell start og klassisk fellesstart.
Kasimir Felix Badeni

Valgreform

Som statsminister innførte Badeni i 1896 en valgreform. Det ble opprettet en femte velgerklasse som omfattet alle mannlige statsborgere over 24 år. De gamle valgklassene var «storgodseiere», «byer», «handels- og næringskamre» og «landkommuner». Den nye klassen omfattet 72 av 425 mandater i det østerrikske parlamentet. Reformen styrket særlig sosialdemokrater og kristeligsosiale og førte til en fullstendig endring av det østerrikske partilandskapet.

Den badeniske språkforordningen

Badeni gav 5. april 1897 en forordning som likestilte tysk og tsjekkisk som forvaltningsspråk i Bøhmen og Mähren. Den bestemte at offentlige myndigheter måtte svare på det språket den som henvendte seg til dem brukte, og videre at offentlig ansatte måtte beherske både tysk og tsjekkisk. I de 77 (av 216) tyske distriktene reiste det seg en proteststorm, siden de tyske tjenestemennene der sjelden behersket tsjekkisk (i mangel på tsjekkiskspråklige innbyggere), og dermed fryktet konkurransen fra tsjekkiskspråklige tjenestemenn som fra før behersket begge språkene godt.
Forordningen førte til protester i parlamentet og demonstrasjoner i Wien, Graz og Prag («Badeni-oppstanden»), som endte med at Badeni måtte gå av 28. november 1897. Språkforordningen ble delvis reversert av Badenis etterfølger Paul Gautsch von Frankenthurn og opphevet helt 14. oktober 1899.
Metamorfoser

Oversettelser

Den danske professor Otto Steen Due har oversatt Metamorfoser til dansk i 1989 (Ovids Forvandlinger på danske vers, Århus: Centrum), revidert i 2005 (Ovids Metamorfoser på dansk, København: Gyldendal).
Utdrag fra første bok, om kosmogoni, er oversatt til norsk i antologien Romersk religion, 2010.
Otto von Bismarck (CDU)

Bakgrunn

Han var sønn av fyrst Herbert von Bismarck og barnebarn av rikskansler Otto von Bismarck. Etter Abitur (artium) i 1915 studerte han jus i Berlin og Kiel, hvor han avtjente sitt Referendariat. Hans utdannelse ble avbrutt av krigstjeneste fra 1917 til 1918. 
Fra 1921 til 1923 drev han familiegodset i Friedrichsruh, samt eiendommen Schönhausen. 
Bismarck giftet seg den 18. april 1928 i Berlin med den svenske Ann-Mari Tengbom (født 1907 i Stockholm; død 1999 i Marbella).

Karriere

Mellom 1924 og 1928 var han medlem av den tyske Riksdagen for Deutschnationale Volkspartei (DNVP). 
I 1927 trådte han inn i den tyske utenrikstjenesten. Ved årsskiftet 1932/33 regnet han med at det ville innebære fordeler for hans personlige karriere dersom  Adolf Hitler skulle bli kalt til rikskanslerembedet. I mai 1933 ble han medlem av nazistpartiet - Nationalsozialistische Deutsche Arbeiterpartei.
Han var stasjonert som diplomat i Stockholm og London, før han arbeidet som leder for politisk avdeling i utenriksministeriet fra 1937 til 1940. I 1935 ble han medlem av Anglo-German Fellowship. Han var virksom som gesandt ved den tyske ambassade i Roma frem til august 1943, og ble deretter satt i ventestand. Fra november 1943 til november 1944 var Bismarck leder for Italia-avdelingen i Auswärtiges Amt. 
Etterhvert tok han opp igjen driften av familieeiendommen Friedrichsruh.
Etter krigen ble han medlem av CDU. Han var igjen medlem av det tyske parlamentet mellom 1953 og 1965 (for valgkretsen hertugdømmet Lauenburg), hvor han bl.a. satt i utenrikskomitéen, og var dessuten medlem av den parlamentariske forsamling i Europarådet. 
Han var i 1959/60 og fra 1961 til 1966 visepresident i Europarådet. Han var mellom 1957 og 1961 også formann for Deutsche Parlamentarische Gesellschaft.
Hans barnebarn Carl-Eduard von Bismarck er medlem av Forbundsdagen for CDU, og er også valgt i hertugdømmet Lauenburg.